Държавен вестник, бр. 35, 2026 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  35
3. Употребените еднократни игли и сприн­
цовки се изхвърлят без разчленяване, веднага 
след манипулация, в контейнер за опасен 
отпадък съгласно изискванията на Наредба 
№ 1 от 2015 г. за изискванията към дейнос­
тите по събиране и третиране на отпадъците 
на територията на лечебните и здравните 
заведения (ДВ, бр. 13 от 2015 г.). 
4. Когато за целите на рециклирането се 
налага отделяне на иглата от спринцовката, 
контейнерът за опасни отпадъци се оборудва 
с устройство за отстраняване на игли, което 
изключва риска от убождане на медицинския 
персонал.
5. Употребените остри инструменти за 
многократна употреба се почистват на място 
веднага след тяхното използване и/или се съ­
бират в контейнер с твърди стени до момента 
на тяхната крайна деконтаминация. Крайната 
деконтаминация се извършва по възможност 
в миялно-дезинфекционни машини.
6. За осигуряване на безопасността на 
пациента от нараняване се вземат мерки за 
предотвратяване на внезапни движения. 
7. Употребата и боравенето с остри пред­
мети се ограничава до минимум, когато това 
е възможно. Остри предмети не се предават 
директно от ръка в ръка, като се прилагат 
бездопирни техники на работа. 
8. За подготовка на медицински изделия, 
лекарствени продукти и разтвори се осигурява 
обособено място, без контаминация с кръвни 
продукти и биологични материи.
Приложение № 4
към чл. 8, ал. 2 
Изисквания към съдържанието и структура­
та на плана за профилактика и контрол на 
ИСМО и програмата за ограничаване на АМР 
в лечебните заведения за болнична помощ; 
центровете за психично здраве; центровете 
за кожно-венерически заболявания; ком­
плексните онкологични центрове; домовете 
за медико-социални грижи за пълнолетни 
лица; центровете за комплексно обслужване 
на деца с увреждания и хронични заболява­
ния и хосписите
I. Годишният план за профилактика и 
контрол на ИСМО има следната структура 
и съдържание:
1. Оценка на риска от инфекции за паци­
енти и трети лица по лечебно-диагностични 
структури.
2. Оценка на риска от инфекции за персо­
нала (имунозащитеност и мерки за подобря­
ване на ситуацията чрез имунизации, лични 
предпазни средства и др.).
3. Приоритети и конкретни мерки за кон­
трола на ИСМО през годината, включително 
мерки за надзор и контрол на инфекции, 
причинени от микроорганизми с нарастващо 
епидемиологично значение и наранявания с 
остри и режещи предмети.
4. Оценка на готовността за ранен отговор 
при епидемични ситуации.
5. План за управление на епидемични 
взривове, който включва:
5.1. критерии за идентификация на взрива:
5.1.1. увеличена честота на ИСМО, устано­
вена от текущия контрол или при съмнение 
за епидемична връзка между два и повече 
случая;
5.1.2. установени спорадични случаи на 
инфекции с висок епидемичен потенциал, 
като например легионелоза и аспергилоза;
5.1.3. регистриране на микроорганизми с 
множествена резистентност, от един и същи 
вид и еднакъв тип резистентност при двама 
или повече пациенти;
5.2. структурни и оперативно-организа­
ционни мерки за контрол на взрива.
6. План за повишаване квалификацията 
на персонала в областта на контрола на ин­
фекциите, включително:
6.1. мерки за повишаване квалификацията 
на лицата, отговорни за контрол на инфекци­
ите, и на медицинския персонал в структурите 
на лечебното заведение;
6.2. мерки за повишаване квалификацията 
на персонала на звеното за централно снаб­
дяване със стерилни материали, както и на 
извършващите деконтаминация и стерили­
зация в структурите на лечебното заведение;
6.3. мерки за въвеждащо обучение на но­
вопостъпил персонал;
6.4. мерки за въвеждащо и периодично 
обучение на персонала относно политиките 
и процедурите, свързани с нараняванията с 
остри предмети, включително относно:
6.4.1. правилна употреба на медицински 
изделия, включващи механизми за защита 
от остри предмети;
6.4.2. риск, свързан с експониране на кръв 
и телесни течности;
6.4.3. превантивни мерки, които включват 
стандартни предпазни мерки, безопасни систе­
ми на работа, правилна употреба и процедури 
за обезвреждане на отпадъци, значението на 
имунизацията и други в съответствие с про­
цедурите на работното място;
6.4.4. процедури за докладване, реагиране 
и мониторинг и тяхното значение;
6.4.5. мерки, които се предприемат в случай 
на наранявания.